Nougatbrud med peanuts og tranebær - politiken.dk
http://politiken.dk/6886847
Nougat eller chokolade blandet med peanuts er en virkelig god kombination. Tænk bare på alle de slik-chokoladebarer, der laves med den sammensætning. Køb gerne rå jordnødder og rist dem gyldne i ovnen ved 200 grader og drys med en smule salt. Eller brug peanuts, som ikke er alt for voldsomt saltede. Du kan også bruge godt ristede cashewnødder, hvis du ikke kan skaffe rå jordnødder til ristning.
75-100 g rå jordnødder eller brug let salte peanuts
50-75 g tranebær
et lille stykke finthakket syltet pomerans, efter smag og behag
Smelt nougaten i en skål over vandbad ved stille varme.
Rist de rå jordnødder gyldne i ovnen ved 200 grader og drys med en smule salt.
Bland nougat med jordnødder, tranebær og pomerans-skal.
Kom bagepapir på en bakke, og kom nougat-massen herpå, og sæt det i køleskabet 2-3 timer.
Skær konfekten i grove stykker, og opbevar dem køligt i en æske med låg til de skal serveres.